b'\n_START_ARTICLE_\nMusta Ryss\xc3\xa4\n_START_PARAGRAPH_\nMusta Ryss\xc3\xa4 on vodkasta ja kahvilik\xc3\xb6\xc3\xb6rist\xc3\xa4 tehty drinkki. Tavallisesti siihen kuuluu kolme osaa vodkaa ja kaksi osaa kahvilik\xc3\xb6\xc3\xb6ri\xc3\xa4 (tavallisimmin Kahl\xc3\xbaaa), tai viisi osaa vodkaa ja kaksi kahvilik\xc3\xb6\xc3\xb6ri\xc3\xa4 kolajuomalla jatkettuna. Perinteisesti drinkki tehd\xc3\xa4\xc3\xa4n kaatamalla vodkaa grogilasissa olevien j\xc3\xa4iden p\xc3\xa4\xc3\xa4lle ja lis\xc3\xa4\xc3\xa4m\xc3\xa4ll\xc3\xa4 lopuksi kahvilik\xc3\xb6\xc3\xb6ri lasiin._NEWLINE_Kyseinen drinkki esiintyi ensi kerran vuonna 1949. Sen kehitti belgialainen baarimikko Gustave Tops Yhdysvaltain suurl\xc3\xa4hettil\xc3\xa4\xc3\xa4n kunniaksi.'